b'\n_START_ARTICLE_\nMarko Kranjec (kemik)\n_START_SECTION_\n\xc5\xbdivljenjepis\n_START_PARAGRAPH_\nKranjec je leta 1914 diplomiral na dunajski tehni\xc5\xa1ki visoki \xc5\xa1oli iz kemije. Kot avstrijski vojak je septembra 1917 prebegnil na italijansko stran. Po kon\xc4\x8dani vojni je od 1922 delal na carinarnici v Ljubljani. Od leta 1922 do 1929 je v Sloveniji na\xc4\x8deloval Orjuni in vodil nekatere njene akcije (spopad v Trbovljah, 1. junija 1924, kjer je v spopadu med orjuna\xc5\xa1i in komunisti \xc5\xbeivljenje izgubilo ve\xc4\x8d deset udele\xc5\xbeencev na obeh straneh). Leta 1929 se je razo\xc4\x8daran odpovedal politi\xc4\x8dnemu delu. Istega leta je bil preme\xc5\xa1\xc4\x8den v Skopje, kjer je do 1941 vodil carinski laboratorij. Leta 1944 je bil interniran v Bolgarijo. Po koncu druge svetovne vojne je delal v Skopju, Ki\xc4\x8devu in Prilepu. Leta 1961 se je vrnil v Ljubljano.'